# เอกราช ช่างเหลา
เอกราช ช่างเหลา  (เกิด 3 เมษายน พ.ศ. 2501) รองหัวหน้าพรรคกล้าธรรม ดูแลพื้นที่ภาคตะวันออกเฉียงเหนือ เป็นสมาชิกสภาผู้แทนราษฎรจังหวัดขอนแก่น เขตเลือกตั้งที่ 4 อดีตสมาชิกสภาผู้แทนราษฎร แบบบัญชีรายชื่อ สังกัดพรรคภูมิใจไทย อดีตผู้จัดการสหกรณ์ออมทรัพย์ครูขอนแก่น จำกัด 

ปัจจุบันถูกดำเนินคดียักยอกทรัพย์สินสหกรณ์ออมทรัพย์ครูขอนแก่น ปัจจุบันศาลตัดสินความผิดและให้ใช้ทะยอยคืนเงินทั้งหมดพร้อมดอกเบี้ยคืน และคณะกรรมการ ป.ป.ช. มีมติชี้มูลความผิดฐานฝ่าฝืนหรือไม่ปฏิบัติตามมาตรฐานทางจริยธรรมอย่างร้ายแรง จากกรณีการทุจริตยักยอกเงินของสหกรณ์ออมทรัพย์ครูขอนแก่น จำกัด

 ประวัติ 
เอกราช เกิดเมื่อวันที่ 3 เมษายน พ.ศ. 2501 ที่จังหวัดขอนแก่น เป็นบุตรนายทองใบ นางง้ำ ช่างเหลา ด้านครอบครัวสมรสกับสุวิภา ช่างเหลา มีบุตร 2 คน คือ นายวัฒนา ช่างเหลา และนายพิทักษ์ชน ช่างเหลา

สำเร็จการศึกษาปริญญาตรี ครุศาสตรบัณฑิต การบริหารการศึกษา จากมหาวิทยาลัยราชภัฏเลย ระดับปริญญาโท ศิลปศาสตรมหาบัณฑิต รัฐศาสตร์ จากมหาวิทยาลัยรามคำแหง และระดับปริญญาเอก ปรัชญาดุษฎีบัณฑิต รัฐประศาสนศาสตร์ จากมหาวิทยาลัยอีสเทิร์นเอเชียสภาผู้แทนราษฎร

 การทำงาน 
เอกราช ช่างเหลา เคยเป็นครูในสังกัดเทศบาลนครขอนแก่น ต่อมาได้เข้าทำงานในสหกรณ์ออมทรัพย์ครูขอนแก่น และประกอบธุรกิจหมู่บ้านจัดสรร 

งานการเมือง
เอกราชเคยได้ลงสมัครรับเลือกตั้งเป็นสมาชิกวุฒิสภาจังหวัดขอนแก่น เมื่อ พ.ศ. 2549 แต่ไม่ได้รับเลือก ก่อนที่จะลงสมัครรับเลือกตั้งสมาชิกสภาผู้แทนราษฎรจังหวัดขอนแก่น ในปี 2550 สังกัดพรรคเพื่อแผ่นดิน แต่ไม่ได้รับเลือกโดยได้คะแนนเป็นลำดับที่ 5 ในปี พ.ศ. 2557 ได้รับเลือกให้เป็นสมาชิกสภาปฏิรูปแห่งชาติ โดยคณะรักษาความสงบแห่งชาติ (คสช.) หลังการยึดอำนาจรัฐประหารรัฐบาลนางสาวยิ่งลักษณ์ ชินวัตร ต่อมาได้เข้าร่วมงานกับพรรคพลังประชารัฐ และได้รับมอบหมายให้เป็นผู้ดูแลรับผิดชอบการเลือกตั้งของจังหวัดขอนแก่น มหาสารคาม กาฬสินธุ์ ร้อยเอ็ด เลย  บึงกาฬ หนองคาย อุดรธานี สกลนคร นครพนม มุกดาหาร และหนองบัวลำภูแม่ทัพ "เอกราช" จงอาง(อีสาน)ผยอง? และเป็นคนสนิทของร้อยเอก ธรรมนัส พรหมเผ่าศึกขอนแก่น เพื่อไทยชน 'เอกราช'  โดยนายเอกราช ได้ลงสมัครรับเลือกตั้งแบบบัญชีรายชื่อ ลำดับที่ 11 รวมทั้งส่งบุตรชายคือวัฒนา ช่างเหลา ลงสมัครรับเลือกตั้งในจังหวัดขอนแก่น ซึ่งในการเลือกตั้งครั้งนั้น เอกราช และวัฒนา ได้รับเลือกตั้งเป็น สส.เข้าสภาผู้แทนราษฎรทั้งสองคน

เอกราช มีส่วนในการสนับสนุนหลานชายและบุตรชาย เป็นนักการเมืองท้องถิ่น ในการเลือกตั้งสมาชิกองค์การบริหารส่วนจังหวัดทั่วประเทศ ในปี 2563“เอกราช ช่างเหลา” ปาร์ตี้ลิสต์ พปชร.ดันทั้งลูกชาย-หลานชาย นั่ง ส.อบจ.ขอนแก่นได้ครบ คราวหน้าคงเอาเมียลง

ในปี 2565 เขาและ สส.อีกจำนวนหนึ่งถูกพรรคพลังประชารัฐ มีมติให้ออกจากพรรค ต่อมาเขาย้ายไปสังกัดพรรคภูมิใจไทยสองพ่อลูก “ช่างเหลา” ซบภูมิใจไทยอย่างเป็นทางการ และในปี 2566 เขาได้รับการเลือกตั้งเป็น สมาชิกสภาผู้แทนราษฎรไทย ชุดที่ 26 ต่อมาในช่วงต้นปี 2568 เขาได้ประกาศชัดเจนว่าจะย้ายพรรคไปร่วมงานกับพรรคกล้าธรรม“เอกราช” ย้ายซบกล้าธรรม ชูเหตุผลชัด คับใจอยู่ยาก และในเดือนเมษายนของปีเดียวกัน เขาถูกพรรคภูมิใจไทย มีมติให้ออกจากพรรคมติเอกฉันท์ ขับ เอกราช ช่างเหลา พ้นพรรคภูมิใจไทย

 คดีความ 
เอกราช ถูกกล่าวหาในกรณีการยักยอกเงินของสหกรณ์ออมทรัพย์ครูขอนแก่น เหตุการณ์เกิดขึ้นตั้งแต่ปี 2554 แต่ทราบข้อเท็จจริงเมื่อมีการตรวจสอบเมื่อวันที่ 25 พฤศจิกายน พ.ศ. 2562 โดยคณะกรรมการดำเนินการสหกรณ์ฯ ได้ร้องทุกข์กล่าวโทษต่อสถานีตำรวจภูธรเมืองขอนแก่น กรมสอบสวนคดีพิเศษ และฟ้องตรงที่ศาลอาญา ต่อมาเอกราช ได้ทำหนังสือยอมรับสภาพหนี้ ในปี 2562 โดยมีกำหนดว่าชดใช้เงินคืนให้สหกรณ์ออมทรัพย์ครูขอนแก่น ภายในปี 2563"เอกราช ช่างเหลา" เบี้ยวไม่คืน 431 ล. สหกรณ์ครูขอนแก่น

ในปี 2564 เอกราช ถูกสำนักงานตำรวจแห่งชาติ ทำหนังสือขอตัวไปยังประธานรัฐสภา เพื่อดำเนินคดีเกี่ยวกับคดีร่วมกันยักยอกและปลอมแปลงเอกสารของสหกรณ์ออมทรัพย์ครูขอนแก่น"ชวน"เผยตร.ขอตัว"เอกราช"ปมสหกรณ์ออมทรัพย์ครูจ.ขอนแก่น ช่วงปิดสมัยประชุม และในปี 2568 ศาลจังหวัดขอนแก่นได้พิพากษาจำคุก 5 ปี 93 เดือน และให้ชำระเงินคืนให้หมดด่วน!! ศาลขอนแก่น จำคุก เอกราช ช่างเหลา 5 ปี 93 เดือน ทุจริตสหกรณ์ครู 431 ล้านบาท

ใน วันที่ 25 สิงหาคม 2565 สำนักงานคณะกรรมการป้องกันและปราบปรามการฟอกเงินได้ยึดทรัพย์ เขาชั่วคราวโดยมีประกาศในราชกิจจานุเบกษาให้ผู้เสียหายแจ้งความดำเนินคดี

ในปี 2568 เอกราชได้ถูกศาลจังหวัดขอนแก่นมีคำสั่งให้จำคุก 5 ปี เนื่องจากคดียักยอกสหกรณ์ออมทรัพย์ครูขอนแก่น พร้อมให้ชดใช้เงินคืนทั้งหมด

 เครื่องราชอิสริยาภรณ์